Häid jõule! Pöördepunkt tähistab seda kõige imelisemat aega,
aga et seda on minu jaoks liiga palju, on mul täna ka kaks abilist.
Tere tulemast! - Tere Muyiwa!
Vaata kindlasti "Pöördepunkti" pühade-aja erisaadet!
Tere ja häid jõule! Raske uskuda, et see aeg jälle käes.
See on värvikate dekoratsioonide,
maitsva toidu ja heade sõprade aeg.
Minuga on kaks minu lemmik-produtsenti.
Simisola Okai ja Erica Linney. Nii tore teid näha!
Näete neis kleitides võrratud välja. - Aitäh.
Veel üks hea asi selles ajas on jõulufilmid.
Mulle need ei meeldi. Nii läilad!
On jah, aga see just ongi vahva! Selleks need ongi!
Olgu, kuidas on, kuid me läheme nüüd edasi.
Raskustes filmitootja kogeb ootamatut imet,
kui tema koguduse jõulufilmist
saab kõige esimene, mitmeid hooaegu vältav sari
Jeesuse elust.
Kui palju sa mind usaldad?
Kogu südamest.
Las ma räägin maksukogujaga.
Matteus, nii palju ma sind ei usalda.
Piiblilood ja tegelased saavad taas elavaks
sarjas "The Chosen" ("Valitud"), mis räägib Kristuse elust.
Autori ja režissööri rollis on Dallas Jenkins.
Kalapüük ei läinud ka hästi. - Mis see siia puutub?
Ma ei saanud midagi. Võrk võrgu järel - kõik tühjad.
Mis tunne on võtta Pühakiri ja anda selle lehekülgedele elu?
Ma ei kujuta ettegi,
mis tunne on lugeda ja siis seda ise näha.
See on väga õige, mida ütlesid - tuua need ellu ja näha.
Just nii ma tunnengi ehkki ma ise teen seda.
Olen ju režissöör ehk see, kes kirjutab sõnad
ja näeb neid elustuvat,
dikteerides sedagi, kuidas need elustuvad.
Ometi tunnen end lihtsalt järgijana, kes kuulab.
Meie külastuspäeval võtteplatsile valmistutakse just stseeniks
siinsamas selle müüri taga, Kaana pulmaks,
kus Jeesus tegi oma kõige esimese ime.
Valmis, Russ, läheb käima!
Piiblilood on sellele režissöörile väga tuttavad.
Tema isa, Jerry B. Jenkins,
on kuulsa sarja "Left Behind" ("Maha jäetud") kaasautor.
Kuidas sa selle sarja juurde jõudsid?
Filmi me teame,
aga mis juhtus sinu elus, et nüüd seda teed?
Läbikukkumine.
Nii kummaline, kui see ka ei ole.
Arvan, et terve elu on juhtinud mind selles suunas.
Olen alati uskunud Piiblisse. Lapsest saati.
Mu isa on kirjutanud raamatuid Piiblist ja kristlikust elust.
Olen selle keskel üles kasvanud ning tunnen, et olen valmis,
kuid kahe aasta eest polnud see mul veel mõtteski.
Siis oli mul kavas rida filme
ühe Hollywoodi suurima produtsendiga.
See võimalus avanes filmiga "The Resurrection of Gavin Stone".
Film kukkus kinodes armetult läbi.
Minust, kui hiilgava tulevikuga, kuulsate produtsentide režissöörist,
sai tunni ajaga ilma igasuguse tulevikuta režissöör,
kellel polnud aimugi, mida edasi teha.
Pühendasin end ühele lühifilmile oma koguduse jõuluteenistuse jaoks.
See rääkis Kristuse sünnist läbi karjaste silmade.
Film oli mõeldud koguduse jõuluõhtu elamuseks.
Ja sa paned talle nimeks Immanuel.
Seda filmides tuli mul mõte teha sellest sari,
kuid ma ei teadnud, mis sellest saab?
Lühidalt, film sattus Facebooki
ja sellest sai rahva rahastatud projekt, millesse ma ei uskunud.
Sellised katsed tavaliselt ei õnnestu, v.a väikeprojektid.
Kuid see lugu hakkas oma elu elama
ja nüüd oleme sinuga siin Texases, 5.-8. episoodi võtetel.
Rahvarahastus toimis üle ootuste.
See nimekiri näitab meedia-ajaloo suurimat rahva rahastusprojekti.
Kas see pole nii Jumala moodi? Et sellega just nii läks.
Mitte miski sellest projektist ei läinud nii nagu oodati.
Eriti mina ei osanud seda oodata. Seepärast film nii eriline ongi.
Tegelased, keda episoodides näitame,
kõik see räägibki inimestest, kelle elu ühtäkki uppi lendas
ja nad ei teadnud,
kuidas nende elu
peale kohtumist universumi Loojaga hakkab välja nägema.
Nende lugude jutustamine on täna palju loomulikum,
kui see olnuks mõne aasta eest, sest olen ise samas olukorras.
Jäta mind rahule.
Maarja!
Maarja Magdaleena!
Mulle see väga meeldis, sest see tuletas meelde,
et Jumal kasutab tavalisi inimesi, et teha ebatavalisi asju.
Jah, Jumal on imede Jumal.
Imeline Jumal! - Jah!
See oli nii vapustav, kuidas kõik tulid appi ja toetasid.
Nii peakski Kristuse Ihu töötama.
Aamen selle peale.
Mul on nüüd teile küsimus.
Lase tulla.
Kas teie viite oma lapsi lõbustusparki?
Jah muidugi! Nad armastavad... - Jah, vastumeelselt.
Nüüd põhiküsimus: kas te sõidate ise kaasa?
Simi, ma tean, et sina sõidad. - Jah, käisime ju koos.
Me Simiga ei jätnud midagi vahele.
Ma lõpetasin selle 16-aastaselt, et mitte maksta peale,
kui teised mind sotsiaalmeedias kisendamas näeksid.
"Oh, vaadake, see on Muyiwa! Kisendab, nii et tatti lendab!"
See just ongi lahe!
Ei, see ei ole minu jaoks.
Ma olen südames üks suur laps, sest armastan lõbustusparke.
Piirkondades, kus on talv, on need aga kevadeni suletud.
Kathy aga leidis paiga, kus avati talvine lõbustuspark.
Tere kõigile! Leidsin tõelise talveimedemaa!
See on vapustav koht!
Kõik need paigad, helid ja toit,
mis teevad jõuludest kõige imelisema aja
ja ma ei pidanud selleks isegi Põhjanabale sõitma!
Olen King's Dominion'is, Virginias, USA idarannikul.
King's Dominion on väga populaarne lõbustuspark,
kus on mänge ja karuselle nii noortele kui vanadele.
Kuid sel aastal muudeti see esimest korda
vaimustavaks talveimedemaaks.
Rääkisin enne avamist suhtekorraldaja Maggie Sellers'iga.
Väravast sisenedes kohtad kohe täishiilguses ligi 100 m jõulupuud,
uisutajaid ja lund.
Kõik on lihtsalt vaimustuses. - Häid jõule!
Rahvale meeldib, kui rõõmus õhkkond siin kõikjal on.
Siin Winterfest'is on palju näha ja teha.
Minu taga on kuulda naeru ja tantsu
ning kohe süüdatakse tuled pargi võimsaimal ehitisel.
Kohe saame näha.
Mul on siin paar sõpra, kes näitavad, mis siin veel näha on.
Lähemegi asja uurima ja teiega näeme hiljem.
Inglismaal on meil midagi sarnast Hyde Park'is ja see on nii ilus!
Seal on uisurajad, ansamblid mängivad...
Kuid ega seal jõulude tegelikule põhjusele
tähelepanu ei pöörata...
Winterfest'is aga küll. - Kas me filmisime Hyde Parkis?
Jah, mäletad, me filmisime ja erariides politsinik tuli kaasa.
Oh, seal oli nii ilus!
See oli tõesti aasta eredaim päev.
Jõulud Hyde Parkis on võrratud!
Esimest korda käisingi sellises kohas koos Simisolaga.
See oli hingematvalt kaunis!
Kas seal te sõitsitegi tundide kaupa karuselliga nagu lapsed?
Ei, see oli teises kohas, Kingdom Dominion'is suvel.
Talvel käisime ühes teises kohas, aga sõitsime ikka karuselliga,
sest too aasta oli väga soe.
Olime seal kolm tundi,
aga meile Simiga tundus, et olime seal terve päeva,
sest me proovisime kõike.
See oli vapustav!
Kathy on Winterfest'il ja teda näeme hiljem veel.
Nüüd aga on Simisolal meile üks julgustussõna.
Tänan, Muyiwa. Kolosslastele 1:15-20 ütleb:
Poeg "on nähtamatu Jumala kuju, kogu loodu esmasündinu,
sest tema läbi on loodud kõik, mis on taevais ja maa peal,
mis on nähtav ja nähtamatu, olgu troonid või ülemused,
olgu valitsused või meelevallad - kõik on loodud tema läbi
ja tema poole.
Tema ise on enne kõike ja kõik püsib koos temas
ja ta on oma ihu, koguduse pea.
Tema on algus, esmasündinu surnuist,
et ta kõiges saaks esimeseks.
Sest Jumalal on olnud hea meel lasta kogu täiusel temas elada
ja lepitada tema läbi enesega kõik,
niihästi maapealsed kui taevalised,
tehes rahu tema ristivere läbi.
Pöördepunkti kogemus ei pea lõppema koos saatega.
Järgi meid sotsiaalmeedias.
Tere, mina olen Cortney Wade. Olen üks "Pöördepunkti" produtsente.
Ma armastan jõule.
Jõulud on aeg, mil pere ja sõbrad tulevad kokku,
et näidata üksteisele oma armastust nii nagu Jumal seda meile näitab.
Mulle meeldib vaadata jõulufilme, küpsetada piparkooke
ja võtta aega ka teiste jaoks.
Võta ka sina nüüd aeg maha ja tee teistele see armastuse kink
ning väärtusta seda kaunist aega pere ja sõprade keskel.
Tere tulemast tagasi!
Olen siin koos tänaste kaaslastega - Simisola Okai ja Erica Linney'ga.
Uskumatu, et aasta ongi varsti läbi.
Kui vaatate aastale tagasi, siis kas on midagi eriti meeldejäävat?
Kas sina alustad? - Jah, mul on palju.
Mu vanim poeg läks lasteaeda. Ta käib nüüd "päris koolis".
Teiseks alustas mu abikaasa Sam oma jalgpalliklubiga,
millel nimeks Kangelaste Jalgpalliklubi See oli tema unistus.
"Pöördepunktis" oli tipphetkeks intervjuu Sinachiga.
See oli päris vägev. - Said ta lõpuks saatesse.
Meil tuli ise tema juurde minna. Ma ei ütle, kuhu.
Terve päev läks ära, aga see oli seda väärt.
Millal me seda osa näeme? - 2020. aastal.
Minu jaoks oli üks eredamaid hetki see,
kui läksime me saatega Washington D.C'sse
ja ma sain esimest korda külastada Aafrika-Ameerika ajaloomuuseumi.
See oli nii liigutav ja võimas.
See paik ise oli mulle suureks õnnistuseks.
Lisaks veel saate tegemine.
Meil oli väga lõbus, sest kogesime nii palju takistusi.
Pean ütlema, et minu kõrghetk oli samas piirkonnas -
Piiblimuuseumis.
Olen seda tänaseni taevani kiitnud.
Ja mõelda vaid - ma nägin ainult ühte kõigist korrustest!
See on nii julgustav, nii silmiavav, nii hariv ja huvitav,
et naasedes Londonisse, laulsin terve tee kiidulaulu.
Kuid teine kõrghetk oli mu poegade kooliminek.
Oluwaloni Chibueze on 11 ja Oluwagbemileke Chimoso on 9.
Või 25. a., kui vaatad seda saadet nii palju aastaid hiljem.
Neile kooli leidmine oli nii keeruline.
Ja mina võtsin vastu otsuse, mis osutus valeks.
Ja õde Lola muidugi...
"Mis ma sulle ütlesin!"
Nii tekkis olukord, kus tundus, et vanem poeg ei saagi kooli.
Kujutate ette seda stressi?
Poiss ise ei teadnud, et talle oli pakutud stipendiumi,
kuid ma põlgasin selle kooli ära, sest teine kool pakkus topelt.
Nii et, vaatasin rahale, mitte...
Me ei järgi Issandat. - Suudad sa seda uskuda?
Me oleks seepärast võinud suurde jamasse sattuda.
Kuid lõpuks saime siiski koha.
Läksin poistega sinna kooli
ja see oli nende jaoks täiesti suurepärane!
Nad lausa õitsevad.
Nad läksid ju 20-õpilasega koolist uude kooli, kus on 500 õpilast!
Ma natuke muretsesin selle ülemineku pärast...
Aga see oli selline rõõm,
et laulsin, tantsisin ja hüppasin ringi, kui see juhtus.
Ja kui te veel neid täna näeksite!
See oli kindlalt üks kõrghetki.
See on tõesti tähtis, kus koolis su lapsed käivad.
Jah, mu õetütar Natalie lõpetas just keskkooli ja läks ülikooli.
Talle oli see otsustamine, kuhu minna, ka nii raske.
Teadsin oma südames kohe, et see praegune on õige.
Kui ta selle otsuse viimaks tegi,
ütlesin talle, et see oli tal õige valik,
ehkki selleni jõudmine tuli nii raskelt.
Nüüd olen tema üle nii uhke.
Tundub, et me kõrghetked on paljuski olnud seotud perega.
Jah, mis saab olla veel parem?
See on nii imeline!
Olen Jumalale selle aasta eest nii tänulik
ja ootan juba 2020. aastat.
Me jääme vanemaks.
Mu õetütar tuli mulle lennujaama vastu ja see oli nii imelik -
teil on see veel ees, et istud kõrvalistmel
ja vaatad roolis seda tüdrukut, kelle mähkmeid sa vahetasid,
kuid kes sind nüüd ringi sõidutab. Uskumatu!
Mäletan, kui beebi Emmanuel oli meil saates ja nüüd on ta 6. a.
Jumal on olnud me vastu hea.
Tean, et võiksime terve päeva oma meeldejäävatest hetkedest rääkida,
aga peame edasi liikuma. - Sul on õigus.
Aasta on tõesti olnud meeldejääv.
Läheme taas Kathy juurde,
King's Dominioni talvisele imedemaale.
Kui oled minu moodi, jooksed praegu ringi, et kinke leida.
Kuid mul pole muret, sest siin on neid kohti palju.
Näiteks Home for the Holidays ja North Pole Mercantile.
Kui siit kinke ei leia, siis ei leia neid kuskilt.
Lähen vaatan, kas leian kiiresti midagi Muyiwale?
Ta arvab, et ma läksin Põhjanabale seda hankima.
Siin on rohkelt pühadeaja toitusid.
Talvemaa kulinaariatiim pakub oma menüüd kogu pargis.
Suitsukalkun, singilõigud, pühadeaja hõrgud magustoidud
ja kuum kakao, mis hoiavad sind mõnusalt soojas.
Paljude jaoks pole jõule ilma selle rõõmsa punakuueta.
Ta peaks siin kuskil lähedal olema, koos oma naisega.
Siin on isegi köök,
kus Jõuluvana prouaga piparkooke teha.
Jõulud pole jõulud ilma jõulukuuseta.
Neid on siin sadu - suuri ja väikeseid.
Kui tahad näha ilusaid jõulukuuski, tule siia Winterfest'i.
Laulu ja tantsu jätkub tervesse parki.
Esinejate trupid levitavad kõikjal jõulurõõmu.
Ka julgetele jätkub põnevust.
Kõik teavad,
et ilma Jeesuse sünniloota poleks jõulusid.
Avastasime võrratu muusikali esimestest jõuludest.
Nagu näete, on Winterfest üks vaimustav imedemaa.
Kõige eredamalt säravad siin aga inimesed, kes hoolitsevad selle eest,
et need pühad oleksid imelised kõigile.
Õppisin siin, et armastus, kokkuhoidmine ja lahkus
on kõige ilusamad ehted, mis kaunistavad me elu
mitte üksnes jõulude ajal, vaid aastaringi, iga päev.
Need on kingid, millest iial ei tüdineta.
Häid jõule ja head uut aastat!
Aitäh, Kathy!
Luuka 2:8-14 ütleb: "Karjased olid seal paigus õitsil
ja valvasid öösel oma karja.
Issanda ingel seisatas nende juures ja Issanda kirkus säras nende ümber
ja nad kartsid üliväga.
Aga ingel ütles neile: Ärge kartke!
Sest vaata, ma kuulutan teile suurt rõõmu...
...teile on täna sündinud Taaveti linnas Päästja,
kes on Issand Kristus.
Ja see on teile tunnustäheks:
te leiate lapsukese mähitud ja sõimes magavat.”
Äkitselt olid koos ingliga taevased väed Jumalat kiitmas:
Au olgu Jumalale kõrges ja maa peal rahu,
inimestest hea meel!”
"Mina olen tulnud valguseks maailma,
et ükski, kes usub minusse, ei jääks pimedusse.
Ja kes iganes mu sõnu kuuleb ega pea neist kinni,
selle üle ei mõista ma kohut,
sest ma ei ole tulnud maailma üle kohut mõistma,
vaid maailma päästma."
Johannese 12:46-47.
Tere "Pöördepunkti" pere! Olen Brandy Anderson.
Nagu paljud meie tiimist, on ka mul mitu ametit.
Tähtsaim neist on olla sotiaalmeedia mänedžer.
Mulle meeldib lugeda te kommentaare ja lugusid,
selle kohta, mida me saated on teile tähendanud.
Selles peitubki sotsiaalmeedia võlu.
See ühendab meid teistega sadu ja tuhandeid kilomeetreid eemal
ja seda kõigest mõne sekundiga.
Vanemaks saades ja kodust eemale kolides
on sotsiaalmeedia aidanud mul perega ühendust hoida,
olenemata mu asukohast.
Kui meil pole võimalik jõule perega koos veeta,
siis on suureks õnnistuseks, et nad on vaid ühe kõne kaugusel.
Julgustame teid nende jõulude ajal võtma ühendust kellegagi,
kellega pole ammu rääkinud - tädi, õde, vend või vanemad,
kellel oleks te kõne üle väga hea meel.
Jeesus tuli, sest ta armastas meid
ja et meie omakorda osutaks armastust teistele.
Osuta kellelegi oma armastust, võttes nendega ühendust.
Tere tulemast tagasi! Aitäh ka teile, et tulite.
Mul on veel viimane piiblisalm, mida tahan teiega jagada.
See on Filiplastele 4:8, kus öeldakse:
"Viimaks veel, vennad,
mis iganes on tõene, mis auväärne, mis õige,
mis puhas, mis armastusväärne, mis ülendav,
ja kui miski on vooruslik ja kui miski on kiidetav,
seda arvestage!"
Meie jõulusaate lõpetuseks
laulab Jada Mayson oma laulu "Jumala Poeg, minu Poeg".
Kohtumiseni 2020!
"Pöördepunkti" poolt aga: Häid jõule ja head uut aastat!
Oh, tule vaata seda ilu, mida ma näen
See on leebe nagu armastuse jõgi, mis voolab mulle
Tema kallist südamest
Upun Tema hiilguses
Lummatud Ta häälest ja Ta vaikimise kõlast
Milline nimi ühel poisil - Jumala Poeg
Ja ma imestan, mis armastus see on
Mis pani Sind tegema seda, mida tegid
Oled võrratu, kirjeldamatu, imeline
Armastus toob mind otsejoones Sinu juurde tagasi
Kui minust on tulnud midagi head, võlgnen selle Sulle
Kas olen teinud üldse midagi suurt, mida Sina ei teinud
Annan Sulle oma südame ja hinge
Oh, kuidas imetlen Sind
Jumala Poeg, minu Poeg
Ma ei suuda mõista, miks valisid selle elu, Issand
Et elada ja surra ohvrina
Kuid tean, et olen tänulik oma elu eest
Ja Sinu lunastava halastuse eest
Olen hämmingus Su Sõnast
Su südamest ja Su headusest
Milline nimi ühel poisil - Jumala Poeg
Ja ma imestan, mis armastus see on
Mis pani Sind tegema seda, mida tegid?
Oled võrratu, kirjeldamatu, imeline
Armastus toob mind otsejoones Sinu juurde tagasi
Kui minust on tulnud midagi head, võlgnen selle Sulle
Kas olen teinud üldse midagi suurt, mida Sina ei teinud
Annan Sulle oma südame ja hinge
Oh, kuidas armastan Sind
Tule, tule, Immanuel
Ja vabasta vangistatud Iisrael
Nii suur armastus, et põrgu ei saanud sellest võitu
Tule ja võta oma koht igavesti
Ja ma imestan, mis armastus see on
Mis pani Sind tegema seda, mida tegid?
Ma imestan, mis armastus see on
Tõlge: Riina Aasa